Xitoylik harbiylarning ma’lum qilishicha, Pentagon yangi rahbari Jyeyms Mettisning Janubi-Xitoy dengizida joylashgan orollar haqidagi bayonotlari mintaqada “beqarorlik” keltirib chiqarishi mumkin. Bu haqda Associated Press xabar berdi. Xitoy mudofaa vazirligi vakili Lyu Kan AQShni Dyao Yuy Dao (Senkaku) bahsli orollari bo‘yicha “noto‘g‘ri bayonotlar qabul qilishni” to‘xtatishga chaqirdi. Mettisning fikricha, ular AQSh va Yaponiya o‘rtasidagi o‘zaro mudofaa bo‘yicha kelishuv ichiga kiradi. Xitoy mudofaa vazirligi saytida e’lon qilingan bayonotda “masalani murakkablashtirmaslik” hamda “mintaqada beqaror vaziyatni” yaratmaslik so‘ralgan. Avvalroq Pentagon yangi rahbari Jyeyms Mettis amerikalik harbiylar rahbari sifatida ilk xorijiy safari davomida Janubiy Koreyaga kelgani hamda hozirda Yaponiyada bo‘lib turgani haqida xabar bergandik.